        ร้านก๋วยเตี๋ยวที่เด็กมช.น่าจะรู้จักกันดี "ลำลับแล" ชื่อแปลกไม่คุ้นหู อยู่เลยประตูวิศวะมช.ไป ใกล้กับรสนิยมและpause จึงถือได้ว่าทำเลดีงาม ร้านกว้าง อากาศถ่ายเท ร่มรื่น ตกแต่งอิงธรรมชาติ ออกแนวคาเฟ่มากกว่าร้านก๋วยเตี๋ยว มีชิงช้าอยู่ตัวนึง เมนูจะเป็นก๋วยเตี๋ยว ทีเด็ดคือ ก๋วยเตี๋ยวต้มยำ ที่ให้เครื่องแน่นและรสชาติเข้มข้นตามแบบฉบับของร้าน ไม่เหมือนน้ำต้มยำของที่อื่น มีน้ำดื่มฟรีบริการตัวเอง ราคากลางๆ ปริมาณค่อนข้างน้อย ก๋วยเตี๋ยวสามารถสั่งเพิ่มไข่หรือเพิ่มชีสได้ เส้นก๋วยเตี๋ยวมี4แบบคือบะหมี่เหลือง หมี่ขาว เส้นเล็ก และวุ้นเส้น บริการน่ารักค่ะ

        'เส้นหมี่ขาวต้มยำทะเล 60 บาท' เพิ่มไข่อีก8บาท ได้กุ้งตัวเล็ก3ตัว ลูกชิ้นปลา ปลาหมึกชิ้นพอดีคำ เส้นหมี่นุ่มปานกลาง น้ำต้มยำท่วมพอดีเส้น ตัวน้ำต้มยำรสชาติเข้มข้นมากถึงเค็มไปนิด แต่มีความพิเศษคือหอมกลิ่นตะไคร้สับซึ่งไม่เหมือนก๋วยเตี๋ยวต้มยำเจ้าอื่น ที่ชอบคือปลาหมึกดีงาม ไม่เหนียวและเคี้ยวง่าย เกี๊ยวบางกรอบไม่มันและไม่มีรสชาติ(ก็ดีนะ) ปริมาณยังไม่จุใจถ้าเทียบราคา ส่วนตัวว่าก็ดี แต่ไม่ถึงกับว้าว

